stanford-oval/wikipedia huggingface dataset:
Memoirs of an Imperfect Angel
רשימת השירים באלבום > שימוש בדגימות מתוך שירים אחרים

בכמה משירי האלבום נעשה שימוש בדגימות מתוך שירים אחרים.
"Candy Bling"
מכיל דגימות מתוך השיר "Back in the Day", של הראפר אחמד.
"It's A Warap"
מכיל דגימות מתוך השיר "I Belong to You", של תזמורת האהבה הבלתי מוגבלת.
"Inseparable"
מכיל דגימות מתוך השיר "Time After Time", של הזמרת סינדי לאופר.
"More Than Just Friends"
מכיל דגימות מתוך השיר "One More Chance" / "Stay With Me Remix", של הראפר הנוטוריוס בי. איי. ג'י..
"The Impossible"
מכיל דגימות מתוך השיר "Forever My Lady", של להקת יודסי.
ביקורות

האלבום זכה לביקורות מעורבות. מחד, מגזין בילבורד שיבח את קארי על ה"חזרה למקורות שלה", ומאידך היו מבקרים שטענו כי היא יצרה אלבום "אחיד מידי" וביקרו את ההחלטה שלה להשתמש באפקט האוטו-טיון בשיר, "Obsessed". הביקורת השלילית ביותר ניתנה על ידי שיקגו סאן-טיימס, שהעניק לאלבום את הציון 1.5 מתוך 5, וביקר לרעה את הכתיבה שלה ואת החלטתה לחדש את השיר של להקת פורינר. למרות זאת, ברוב הביקורות הייתה דווקא התייחסות חיובית לסגנון כתיבתה, שתואר כ"מלא הומור ושנון", להגשה הקולית ולעובדה שקארי יצרה אלבום עם עיבודים מוקפדים יחד עם מפיקיה השותפים. גם הביקורות בישראל היו באותה הרוח - שנויות במחלוקת.
שם האלבום

מעבר לזה שכותרת האלבום מצביעה על כך שמדובר באלבום בעל אופי אישי, מדובר גם בהומאז' לאלבום Perfect Angel, של הזמרת מיני ריפרטון, שהיוותה עבור קארי מקור להשראה לאורך הקריירה המוזיקלית שלה. גם השיר "H.A.T.E.U.", מהאלבום של קארי "מתכתב" בכותרת שלו עם "Lovin' You", מהאלבום של ריפרטון.
טריוויה על השירים

בשנת 2002, קארי כתבה שיר בשם Clown לאלבומה Charmbracelet, שלפי השמועות התייחס בצורה לועגת לראפר אמינם, אשר טען באותה תקופה כי לו ולקארי יש רומן, למרות שזו הכחישה וטענה שהוא בודה את הדברים מליבו. אמינם בתגובה הוציא לאור לאורך השנים שירים שבהם הוא משמיץ אותה: "Superman", ו-"When The Music Stops" משנת 2002 מתוך אלבומו The Eminem Show, השיר "Jimmy Crack Corn", מתוך האלבום Eminem Presents: The Re-Up, משנת 2007 ועוד 2 נוספים ב-2009. בסיבוב ההופעות שערך אמינם בשנת 2005, הוא הציג קטע מהקליפ של קארי "We Belong Together" ואחריו נראה מקיא ומקדיש לה את השיר "Puke".
בשנת 2009, כאשר קארי נישאה לניק קאנון, אמינם הוציא שיר בשם "Bagpipes from Baghdad", בו הוא משמיץ ומגדף את בני הזוג. קאנון התייחס בצורה ישירה לשיר וגינה אותו. קארי עצמה בחרה שלא להגיב, אולם זמן מה לאחר יציאתו, היא רשמה בחשבון הטוויטר שלה מסר שבו כתוב "כמה טוב ששונאיי נותנים לי השראה". ואז, הוציאה לאור את השיר "Obsessed", כסינגל ראשון מהאלבום. למרות ששוב הכחישה שמדובר בשיר על אמינם, היה ברור לחלוטין שהוא אכן עוסק בו. בתוך מילות השיר היא הצפינה את שמו, כך שהצלילים הסופיים של השורות הבאות, ייצרו את הביטוי "A-ME-NAME":
I'm up in the A
You so-so lame
And No one here even mentions your name
בקליפ עצמו לשיר, קארי צולמה מחופשת לראפר אשר מתנהג בצורה אובססיבית לגביה ומנסה לתקשר איתה ממשכנו, בו הוא מוקף באינספור תמונות הנושאות את דמותה. בסוף אותו קליפ, הראפר נדרס. אמינם בתגובה בחר לשחרר ימים ספורים לאחר יציאת הקליפ שיר נוסף בשם "The Warning", בו הוא שואל אותה: "זה הייתי אמור להיות אני בווידאו קליפ?" וממשיך להטיח בה השמצות. כמו כן, הוא שילב בשירו קטעי קול של חקיינית אשר מחקה את קארי ואומרת שורות מתוך השיר "Clown".
מבקרי מוזיקה שונים טוענים כי גם השיר "Up Out My Face", מהאלבום של קארי מתייחס לאמינם, וזה לאור הדמיון המילולי שיש בו לשירים שנכתבו עליה.
ראשי התיבות של השיר "H.A.T.E.U." הן, "Having a Typical Emotional Upset".
בגרסת הכיסוי לשירה של להקת פורינר, קארי שינתה את המילים: במקום לשיר – "In case I need it when I'm older" כמו במקור, היא החליפה את המילה "Older" ב-"Colder".
טריוויה על השירים > אזכורים לאנשים קיימים

באלבום קיימים שירים שבהם קארי מציינת שמות של אנשים שונים:
"Betcha Gon' Know" - ג'סמין (Jasmine Dotiwala) - עיתונאית וחברה קרובה של קארי; ריי-ריי (Rae-Rae) - חברה קרובה של קארי המוזכרת גם בשיר "Migrate", מתוך האלבום E=MC2; ברברה וולטרס ואופרה וינפרי.
"Obsessed" - ג'רמיין דופרי - המפיק המוזיקלי שאיתו קארי עבדה רבות לאורך השנים; נפוליאון.
"Candy Bling" - מוחמד עלי; הראפר או די בי, ששיתף פעולה עם קארי בשנת 1995 ברמיקס לשיר "Fantasy", מהאלבום Daydream; הראפר והמפיק המוזיקלי דוג אי. פרש (Doug E. Fresh); ג'ק המוזכר בשיר הוא למעשה השם שניתן לכל כלביה של קארי.
"The Impossible" - לואי ויטון; להקת הרית'ם אנד בלוז יודסי.
Zscaler

| --- | --- |


 נתונים כלליים
 סוג:  חברה ציבורית NASDAQ:ZS
 בורסה:  נאסד"ק (ZS) 
 מייסדים:  ק.קאילאש, ג'יי צ'אודרי
 תקופת הפעילות:  2007–הווה (כ־17 שנים)
 מיקום המטה:  סן חוזה, קליפורניה, ארצות הברית
 ענפי תעשייה:  אבטחת מידע
 שווי שוק:  29.81 מיליארד דולר (10 באוקטובר 2024)
 רווח:  431 מיליון דולר
 עובדים:  1480 (2019)
  
 www.zscaler.com
 
זיסקיילר (באנגלית: Zscaler) היא חברת אבטחת מידע אמריקאית, העוסקת בפיתוח תוכנה לאבטחת מידע, אבטחת רשתות ומחשבים, מכשירים ניידים וענן.
מטה החברה ממוקם בסן חוזה, קליפורניה, ארצות הברית והיא מעסיקה כ-1,480 עובדים.
היסטוריה

חברת זיסקיילר הוקמה בשנת 2007, על ידי ק. קאילאש (K. Kailash) וג'יי צ'אודרי (Jay Chaudhry).
בשנת 2012, גייסה כ-38 מיליון דולר בסבב גיוס שנוהל על ידי קרן ההשקעות Lightspeed Ventures.
בחודש מרץ 2018 החלה להיסחר בבורסת הנאסד"ק תחת הסימול ZS, בהנפקה שבה גייסה כ-242 מיליון דולר.
בחודש אפריל 2020 רכשה את חברת קלאודנטי (Cloudneeti) בסכום שלא פורסם.
בחודש אפריל 2021 רכשה את חברת טראסטדום (Trustdome) הישראלית תמורת כ-40 מיליון דולר.
ב 2023 רכשה את קנוניק סקיוריטי אשר מפתחת פלטפורמה לניהול יישומים ארגוניים שמאפשרת להגן על אפליקציות מפני איומי סייבר.
במרץ 2024 רכשה את אוולור טכנולוגיות הישראלית תמורת כ-350 מיליון דולר.
מוצרים

לחברת זיסקיילר שני מוצרים עיקריים:
Zscaler Private Access - מספק גישה מאובטחת ליישומים מקומיים המתוקנים בארגון.
Zscaler Internet Access - מספק גישה מאובטחת ליישומים חיצוניים.
הערות שוליים

↑  Bloomberg - Are you a robot?, www.bloomberg.com
↑  Log In or Sign Up to View, www.facebook.com (באנגלית)
↑  admin, חברת Zscaler גייסה 38 מיליון דולר מהשקעות, באתר ITportal - תוכנה | חומרה | סיסטם | אינטרנט | תקשורת, ‏2012-09-03
↑  Investor's Business Daily, Zscaler, IBD Stock Of The Day, Thrives In A World Beset By Cyberattacks, Investor's Business Daily, ‏2020-08-19 (באנגלית אמריקאית)
↑  Zscaler to acquire Seattle cloud security startup Cloudneeti, GeekWire, ‏2020-04-09 (באנגלית אמריקאית)
↑  מאיר אורבך, טראסטדום הישראלית נרכשת ב-40 מיליון דולר - לאחר שהושקעו בה 3 מיליון בלבד, באתר כלכליסט, 16 באפריל 2021
↑  מאיר אורבך, ענקית הסייבר האמריקאית זיסקלייר רוכשת את קנוניק סקיוריטי, באתר כלכליסט, 15 בפברואר 2023
↑  מאיר אורבך, נחשף בכלכליסטענקית הסייבר האמריקאית זיסקיילר רוכשת את אבאלור הישראלית בכ-350 מיליון דולר, באתר כלכליסט, 14 במרץ 2024
↑  Do Traders View Zscaler Inc (ZS) Stock's Current Trend Positively?, www.investorsobserver.com (באנגלית)
| --- | --- |
בקרת זהויות :  ISNI: 0000 0004 7243 9450
אוסקר סמבראנו

אוסקר סטיבן סמבראנו פרסיאדו (בספרדית: Óscar Steven Zambrano Preciado; נולד ב-20 באפריל 2004 בסנטו דומינגו שבאקוודור) הוא כדורגלן אקוודורי המשחק בעמדת הקשר האחורי בקבוצת ליגה דפורטיבה אוניברסיטריה דה קיטו מליגת העל האקוודורית.
קריירת מועדונים

סמבראנו גדל במחלקות הנוער של ליגה דפורטיבה אוניברסיטריה דה קיטו ואמריקה דה קיטו. בשנת 2022 החל לשחק בקבוצה הבוגרת של ליגה דפורטיבה אוניברסיטריה דה קיטו במסגרת ליגת העל האקוודורית. בעונת 2022 ערך 13 הופעות ליגה במדי המועדון, בהן הבקיע שער אחד.
קריירה בינלאומית

סמבראנו נכלל בסגל נבחרת אקוודור עד גיל 20 לטורנירים אליפות אמריקה הדרומית עד גיל 20 וגביע העולם עד גיל 20 בשנת 2023.
Snapshots

Snapshots (בעברית: תמונות) הוא אלבום האולפן השנים עשר של הזמרת-יוצרת הבריטית קים ויילד. האלבום יצא לאור ב-26 באוגוסט 2011, על ידי חברות התקליטים קולומביה רקורדס וסוני מיוזיק גרמניה. כמו כן, מתוך האלבום יצאו שני סינגלים וסינגל כפול.
האלבום הגיע למקום ה-14 במצעד האלבומים של גרמניה.
רקע והפקה

האלבום הופק על ידי אלכס ג'י, אלכס רטוויש, אנדרו מוריי וריקי ויילד. ריקי ויילד הפיק לקים ויילד אלבומים רבים במהלך הקריירה שלה, כדוגמת Wilde Winter Songbook, ו-Here Come the Aliens.
בסמוך לצאתו של האלבום, עלתה גרסתו המקורית לרשת הזרמת המדיה ספוטיפיי. בהמשך, עלתה גם גרסת הדלוקס שלו.
רשימת רצועות

| Snapshots> מס' | Snapshots> שם | Snapshots> משך | Snapshots>  | Snapshots>  | Snapshots>  | Snapshots>  | Snapshots>  | Snapshots>  | Snapshots>  |
| --- | --- | --- | --- | --- | --- | --- | --- | --- | --- |
| 1. | It's Alright  | 4:17 |  |  |  |  |  |  |  |
| 2. | In Between Days  | 3:06 |  |  |  |  |  |  |  |
| 3. | About You Now  | 3:34 |  |  |  |  |  |  |  |
| 4. | Sleeping Satellite  | 4:09 |  |  |  |  |  |  |  |
| 5. | To France  | 3:59 |  |  |  |  |  |  |  |
| 6. | A Little Respect  | 3:22 |  |  |  |  |  |  |  |
| 7. | Remember Me  | 3:50 |  |  |  |  |  |  |  |
| 8. | Anyone Who Had a Heart  | 3:50 |  |  |  |  |  |  |  |
| 9. | Wonderful Life  | 4:50 |  |  |  |  |  |  |  |
| 10. | They Don't Know  | 2:38 |  |  |  |  |  |  |  |
| 11. | Beautiful Ones  | 3:47 |  |  |  |  |  |  |  |
| 12. | Just What I Needed  | 3:45 |  |  |  |  |  |  |  |
| 13. | Ever Fallen in Love (With Someone You Shouldn't've)  | 3:15 |  |  |  |  |  |  |  |
| 14. | Kooks (ביחד עם האל פאולר)   | 2:53 |  |  |  |  |  |  |  |
| משך כולל: | משך כולל: | 51:29 |  |  |  |  |  |  |  |
| Snapshots — מהדורת דלוקס> מס' | Snapshots — מהדורת דלוקס> שם | Snapshots — מהדורת דלוקס> משך | Snapshots — מהדורת דלוקס>  | Snapshots — מהדורת דלוקס>  | Snapshots — מהדורת דלוקס>  | Snapshots — מהדורת דלוקס>  | Snapshots — מהדורת דלוקס>  | Snapshots — מהדורת דלוקס>  | Snapshots — מהדורת דלוקס>  |
| --- | --- | --- | --- | --- | --- | --- | --- | --- | --- |
| 15. | Forever Young  | 3:56 |  |  |  |  |  |  |  |
| Snapshots — מהדורת אייטונס> מס' | Snapshots — מהדורת אייטונס> שם | Snapshots — מהדורת אייטונס> משך | Snapshots — מהדורת אייטונס>  | Snapshots — מהדורת אייטונס>  | Snapshots — מהדורת אייטונס>  | Snapshots — מהדורת אייטונס>  | Snapshots — מהדורת אייטונס>  | Snapshots — מהדורת אייטונס>  | Snapshots — מהדורת אייטונס>  |
| --- | --- | --- | --- | --- | --- | --- | --- | --- | --- |
| 15. | I'll Stand by You  | 3:41 |  |  |  |  |  |  |  |
| 16. | It's Alright (וידאו קליפ)   | 3:14 |  |  |  |  |  |  |  |
| 17. | Sleeping Satellite (וידאו קליפ)   | 3:33 |  |  |  |  |  |  |  |
| 18. | Track by Track (וידאו קליפ)   |   |  |  |  |  |  |  |  |
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |
| --- | --- | --- |
|  גרמניה | GfK – טופ 100 | 14 |
|  שווייץ | המצעד השווייצרי | 27 |
היסטוריית יציאות לאור

| מדינה | תאריך יציאה | חברת תקליטים | פורמט | גרסה | קטלוג |
| --- | --- | --- | --- | --- | --- |
| גרמניה | 5 באוגוסט 2011 | קולומביה | תקליטור | פרומו | 88697941192 |
| גרמניה | 26 באוגוסט 2011 | קולומביה | תקליטור • הורדה דיגיטלית | רגילה | 88697941172 |
| גרמניה | 26 באוגוסט 2011 | קולומביה | תקליטור | מהדורה מיוחדת | 88697959122 |
| גרמניה | 26 באוגוסט 2011 | קולומביה | הורדה דיגיטלית | מהדורת אייטונס | G010002690274K |
| בריטניה | 28 בנובמבר 2011 | סוני מיוזיק | הורדה דיגיטלית | רגילה |  |
הערות שוליים

↑  אלכס ג'י, אלכס רטוויש, אנדרו מוריי, ריקי ויילד
1 2  Kim Wilde - Snapshots, Discogs (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  GfK Entertainment - Charts, www.gfk-entertainment.com
↑  Kim Wilde - Wilde Winter Songbook, Discogs (באנגלית)
↑  Kim Wilde - Wilde Winter Songbook, Discogs (באנגלית)
↑  Release group “Here Come the Aliens” by Kim Wilde - MusicBrainz, musicbrainz.org
↑  Kim Wilde - Here Come The Aliens, Discogs (באנגלית)
↑  Here Come the Aliens - Kim Wilde | Songs, Reviews, Credits, AllMusic (באנגלית)
↑  Snapshots, נבדק ב-2019-09-28
↑  Snapshots, נבדק ב-2019-09-28
| קים ויילד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Kim Wilde • Select • Catch as Catch Can • Teases & Dares • Another Step • Close • Love Moves • Love Is • Now & Forever • Never Say Never • Come Out and Play • Snapshots • Wilde Winter Songbook • Here Come the Aliens |  |
| אלבומי הופעה | Aliens Live |  |
| אלבומי רמיקס | The Remix Collection |  |
| אלבומי אוסף | The Very Best of Kim Wilde • The Singles Collection 1981–1993 • The Very Best of Kim Wilde • The Hits Collection |  |
| קים ויילד – סינגלים |
| --- | --- | --- |
| Kim Wilde | "Kids in America" • "Chequered Love" • "Water on Glass" |  |
| Select | "Cambodia" / "Watching for Shapes" • "Bitter Is Better" • "View from a Bridge" / "Take Me Tonight" |  |
| Catch as Catch Can | "Love Blonde" • "Dancing in the Dark" • "House of Salome" |  |
| Teases & Dares | "The Second Time" • "The Touch" • "Rage to Love" |  |
| Another Step | "Schoolgirl" • "You Keep Me Hangin' On" • "Another Step (Closer to You)" • "Say You Really Want Me" |  |
| Close | "Hey Mister Heartache" • "You Came" • "Never Trust a Stranger" • "Four Letter Word" • "Love in the Natural Way" |  |
| Love Moves | "It's Here" • "Time" • "Can't Get Enough (of Your Love)" • "I Can't Say Goodbye" • "World in Perfect Harmony" |  |
| Love Is | "Love Is Holy" • "Heart over Mind" • "Who Do You Think You Are" • "Million Miles Away" |  |
| The Singles Collection 1981–1993 | "If I Can't Have You" • "In My Life" |  |
| Now & Forever | "Breakin' Away" • "This I Swear" |  |
| Never Say Never | "You Came (2006)" • "Perfect Girl" • "Together We Belong" • "Baby Obey Me" |  |
| Come Out and Play | "Lights Down Low" • "Real Life" |  |
| Snapshots | "It's Alright" / "Sleeping Satellite" • "To France" • "Ever Fallen in Love" / "Spirit in the Sky" |  |
| Here Come the Aliens | "Pop Don't Stop" • "Kandy Krush" • "Birthday" • "Amoureux des Reves" |  |
| סינגלים אחרים | "Child Come Away" • "Kids in America 1994" • "Shame" • "Loved" • "Born to Be Wild" • "F U Kristmas!" |  |
| השתתפות בסינגלים | "Rockin' Around the Christmas Tree" • "Anyplace, Anywhere, Anytime" |  |
| --- | --- |
בקרת זהויות :  MusicBrainz release group: fd211411-7be3-4909-abc3-158628bd1b04
אדי ג'ונסון (כדורסלן, 1959)

ערך זה עוסק בכדורסלן העבר אשר שיחק בין השנים 1981–1999. אם התכוונתם לכדורסלן אשר שיחק בין השנים 1977–1987, ראו .
| --- | --- |

ג'ונסון בשנת 1986
 לידה:  1 במאי 1959 (בן 65) שיקגו שבאילינוי, ארצות הברית
 עמדה:  סמול פורוורד
 גובה:  2.01 מטרים
 מכללה:  אוניברסיטת אילינוי
 דראפט:  בחירה מספר 29, 1981 קנזס סיטי קינגס
 קבוצות כשחקן
 1981–1987   1987–1990   1990–1993   1993–1994   1994–1995   1995–1997   1997–1999:  קנזס סיטי/סקרמנטו קינגס   פיניקס סאנס   סיאטל סופרסוניקס   שארלוט הורנטס   אולימפיאקוס   אינדיאנה פייסרס   יוסטון רוקטס
 הישגים כשחקן
 פרס השחקן השישי של העונה ב-NBA‏ (1989)   זכייה באליפות ליגת העל היוונית (1995)
אדוארד "אדי" ארנט ג'ונסון (באנגלית: Edward "Eddie" Arnet Johnson; נולד ב-1 במאי 1959) הוא כדורסלן עבר אמריקאי, אשר היה פעיל בין השנים 1981–1999. ב-17 מתוך 18 עונותיו כשחקן שיחק בליגת ה-NBA, וממוצעיו הכוללים בליגה הם 16.0 נקודות, 4.0 ריבאונדים ו-2.1 אסיסטים למשחק.
מאז פרישתו ממשחק משמש ג'ונסון כפרשן של משחקי כדורסל.
קריירת מכללות

ג'ונסון נולד בשיקגו שבאילינוי, ובנעוריו למד ב"תיכון ג'ורג' וסטינגהאוס" לצד שחקן ה-NBA לעתיד מארק אגוויר. בין השנים 1977–1981 למד באוניברסיטת אילינוי באורבנה-שמפיין, וב-4 עונותיו בקבוצת הכדורסל שלה קלע 14.0 נקודות בממוצע למשחק. בעונת 1980/1981 הוביל את קבוצתו לשלב שמינית גמר טורניר אליפות המכללות (NCAA Sweet Sixteen), לראשונה מזה 18 שנים, עם ממוצע של 17.2 נקודות למשחק. במשחק שמינית הגמר הפסידה אילינוי מול אוניברסיטת המדינה של קנזס, בה שיחק רולנדו בלאקמן, בתוצאה 52–57.
קריירת משחק > קנזס סיטי/סקרמנטו קינגס

בדראפט ה-NBA‏ 1981 נלקח ג'ונסון על ידי קבוצת קנזס סיטי קינגס בבחירה ה-29. בעונתו הראשונה ב-NBA קלע 9.3 נקודות בממוצע למשחק, וב-5 העונות הבאות הפך לשחקן מפתח בקבוצה כשרשם ממוצעים של 20.4 נקודות, 5.2 ריבאונדים ו-3.1 אסיסטים למשחק. בעונת 1984/1985 קלע שיא קריירה של 22.9 נקודות למשחק.
קריירת משחק > פיניקס סאנס

לקראת עונת 1987/1988 הועבר בטרייד לפיניקס סאנס, במדיה שיחק ב-3 וחצי העונות הבאות. בעונת 1988/1989 קלע ג'ונסון 21.5 נקודות בממוצע למשחק כשחקן ספסל, וסייע לסאנס לרשום את המאזן השני בטיבו באזור המערבי (55–27). בפלייאוף של אותה עונה גברה פיניקס על דנוור נאגטס (3–0) ועל גולדן סטייט ווריורס (4–1), לפני שהפסידה מול לוס אנג'לס לייקרס (4–0) בסדרת גמר האזור המערבי. בסיום העונה זכה ג'ונסון בפרס השחקן השישי של העונה ב-NBA. בעונה העוקבת קלע ג'ונסון 16.9 נקודות למשחק, גם כן כשחקן ספסל, וקבוצתו שחזרה את הישגה מהעונה הקודמת כאשר הודחה בגמר האזור המערבי, הפעם מול פורטלנד טרייל בלייזרס (2–4).
קריירת משחק > סיאטל סופרסוניקס

לאחר 15 משחקים בעונת 1990/1991 הועבר ג'ונסון בטרייד לסיאטל סופרסוניקס, בתמורה לאקסבייר מקדניאל. בעונתו האחרונה בסיאטל, 1992/1993, קלע 14.4 נקודות למשחק והעפיל עם קבוצתו לגמר המערב, בפעם השלישית בקריירה. בסדרת גמר המערב הפסידו הסופרסוניקס מול הסאנס, בתוצאה 3–4.
קריירת משחק > שארלוט הורנטס

בספטמבר 1993 נשלח ג'ונסון יחד עם דיינה בארוס לשארלוט הורנטס, בתמורה לקנדל גיל. בעונתו היחידה בקבוצה קלע 11.5 נקודות למשחק.
קריירת משחק > אולימפיאקוס

בעונת 1994/1995 עבר לשחק באולימפיאקוס מליגת העל היוונית. במשחק חצי גמר היורוליג הוביל ג'ונסון את קבוצתו לניצחון דרמטי מול פנאתינאיקוס בתוצאה 58–52, כשקלע 27 נקודות, כולל 4 שלשות ברבע האחרון. בגמר היורוליג הפסידה אולימפיאקוס מול ריאל מדריד בתוצאה 61–73, בין היתר בשל משחק נפל של ג'ונסון אשר קלע 9 נקודות בלבד בכ-21% קליעה מהשדה (3 מתוך 14). בפלייאוף הליגה היוונית גברה אולימפיאקוס על א.א.ק. אתונה, אירקליס סלוניקי ופנאתינאיקוס בדרך לזכייה באליפות השלישית ברציפות, והשביעית בתולדות המועדון. לאורך העונה קלע ג'ונסון 21.9 נקודות בממוצע למשחק ביורוליג, ו-21.2 נקודות למשחק בליגה היוונית.
קריירת משחק > השנים האחרונות

בשנת 1995 חזר ג'ונסון לשחק ב-NBA, כאשר חתם על חוזה באינדיאנה פייסרס, וכשנה וחצי לאחר מכן הועבר בטרייד ליוסטון רוקטס. בעונת 1996/1997 העפיל עם הרוקטס לגמר האזור המערבי, בפעם הרביעית בקריירה, בו הפסידה קבוצתו מול יוטה ג'אז (2–4). בסיום עונת 1998/1999 פרש ג'ונסון ממשחק, בגיל 40.
בעת פרישתו ניצב ג'ונסון במקום ה-29 ברשימת הקלעים המובילים בתולדות ה-NBA, עם 19,202 נקודות. מתוך 63 השחקנים הראשונים באותה רשימה, ג'ונסון הוא היחיד אשר מעולם לא נבחר להשתתף במשחק האולסטאר של ה-NBA.
לאחר הפרישה ממשחק

מאז פרישתו מתגורר ג'ונסון בפיניקס, ומשמש כפרשן של משחקי פיניקס סאנס מה-NBA, פיניקס מרקורי מה-WNBA ואוניברסיטת המדינה של אריזונה מליגת המכללות. כמו כן, בין השנים 2007–2017 היה כתב באתר הכדורסל "HoopsHype".
באוגוסט 2006 הואשם כדורסלן העבר בעל השם הזהה, "פאסט" אדי ג'ונסון, בפריצה לבית פרטי והתעללות מינית בקטינה בת 8, בגינן נשפט בהמשך למאסר עולם. בעת פרסום מאסרו של "פאסט אדי" פורסמה בשוגג תמונתו של אדי ארנט ג'ונסון (נושא הערך) במספר כלי תקשורת, מה שגרם לבלבול רב ולהטחת קריאות גנאי רבות כלפיו. ג'ונסון התייחס לאותו יום כ"יום הגרוע ביותר" בחיים שלו, והביע חשש כי הטעות תכתים את תדמיתו בעיני הציבור לצמיתות.
הערות שוליים

↑  סטטיסטיקות ה-NBA של ג'ונסון, באתר basketball-reference.com
1 2  ריאיון עם אדי ג'ונסון, באתר phxpeople.com,‏ 3 במרץ 2014
↑  ביוגרפיה, באתר הרשמי של אדי ג'ונסון
↑  סטטיסטיקות המכללות של ג'ונסון, באתר sports-reference.com
↑  רשימת הנבחרים בדראפט 1981, באתר basketball-reference.com
↑  ג'ונסון נשלח בטרייד לסיאטל, באתר deseretnews.com,‏ 8 בדצמבר 1990
↑  ג'ונסון נשלח בטרייד לשארלוט, באתר לוס אנג'לס טיימס, 2 בספטמבר 1993
↑  סטטיסטיקות משחק חצי הגמר, באתר פיב"א, 11 באפריל 1995
↑  סטטיסטיקות משחק הגמר, באתר פיב"א, 13 באפריל 1995
↑  ביוגרפיה, באתר הרשמי של אולימפיאקוס, 6 בנובמבר 2015
↑  רשימת הקלעים המובילים ב-NBA, נכון לשנת 1999, באתר basketball-reference.com
↑  אדי ג'ונסון: אף פעם לא אולסטאר, תמיד כוכב, באתר שיקגו טריביון, 26 במאי 1997
↑  מאמריו של אדי ג'ונסון, באתר hoopshype.com
↑  פאסט אדי ג'ונסון נידון למאסר עולם, באתר ocala.com,‏ 30 באוקטובר 2008
↑  היום הגרוע בחייו של ג'ונסון, באתר CBS,‏ 11 באוגוסט 2006
Sierra Entertainment

| --- | --- |

 נתונים כלליים
 מייסדים:  Ken Williams, רוברטה ויליאמס 
 תקופת הפעילות:  1979–2008 (כ־29 שנים) 
 חברת אם:  Activision 
 מיקום המטה:  בלוויו 
 ענפי תעשייה:  תעשיית משחקי וידאו 
 מוצרים עיקריים:  מסע המלך, Half-Life, Police Quest, גבריאל נייט, Space Quest, Leisure Suit Larry, הרצון לעוצמה 
  
 www.sierragames.com
 
סיירה (בשמה המלא Sierra Entertainment או סיירה און ליין Sierra On-Line), הייתה חברה אמריקאית שפיתחה והפיצה משחקי מחשב החל משנת 1979 ועד לשנת 2008.
שנים ראשונות

חברת Sierra On-Line נוסדה בשנת 1979 תחת השם "On-Line Systems" על ידי הזוג קן ורוברטה ויליאמס בביתם בעיר סימי ואלי שבקליפורניה.
את השראתם שאבו ממשחק טקסט אותו שיחקו על מחשב ה-TRS-80 שלהם בשם "הרפתקאה" (Colossal Cave Adventure, 1976) וממשחקי טקסט דומים שהיו נפוצים באותה תקופה, בהם נדרש השחקן להקליד לדמותו פקודות טקסט לביצוע, והחיווי על התקדמותה במשחק הוצג לו בתיאור כתוב בלבד.
רוברטה העלתה רעיון, שהיה חדשני באותה התקופה, לפיו המשחק יציג לשחקן תמונה בנוסף לתיאור מילולי. היא יצרה עלילה למשחק וקן תרגם את הרעיון והעלילה מכתב יד לשפת מחשב במשך חודש. כך נוצר המשחק הגרפי/טקסטואלי "הבית המסתורי" ("Mystery House") ששילב תמונה ב-4 צבעים ופיסקת טקסט. היה זה אירוע חדשני ולראשונה על מסך המחשב נראתה תמונה בז'אנר ההרפתקאה. המשחק השני של הזוג ויליאמס נקרא "המכשף והנסיכה" ("The Wizard and the Princess"); משחק זה נבדל מקודמו בכך שהיה בצבע ורק המסכים המתקדמים ביותר של אותה תקופה יכלו להריץ את המשחק. ההפצה של המשחק "המכשף והנסיכה" נעשתה על ידי הזוג ויליאמס בלבד. ייצור המחשב האישי באותה תקופה היה בחיתוליו ולכן ההפצה הייתה ללקוחות יחידים ולחנויות קטנות של חובבי מחשבים. הביקוש למשחק החל לעלות בעיקר בזכות הפופולריות של המחשב "Apple II". בתוך שנה פתחו הזוג ויליאמס את העסק מחוץ לבית ושינו את שם החברה ל-"סיירה און-ליין" ("Sierra On-Line"). בסוף שנת 1981 מכר המשחק "המכשף והנסיכה" כ-60,000 עותקים.
משרדים, שם וסמליל

החברה שינתה את שמה מ"On-Line Systems" ל"Sierra On-Line" בשנת 1982, עם מעברה למשרדים ביישוב אוקהרסט (אנ') שבקליפורניה. השם "סיירה" ("רכס הרים" בספרדית) נלקח מסיירה נבדה, רכס ההרים הסמוך לאוקהרסט, וסמליל החברה נוצר בהשראת אחד ההרים המפורסמים ברכס, הר "חצי כיפה" (Half Dome) (אנ').
מסע המלך

בשנת 1983 פנתה חברה IBM לקן ורוברטה כדי שיפתחו משחק (במימון IBM), אשר יציג את יכולותיו החדשות של המחשב ‏IBM PCjr (אנ') ש-IBM פיתחה באותה השנה. השותפות הסודית הזו בין הזוג לחברה יצרה את המשחק "מסע המלך 1: המסע אל הכתר" ("King's Quest I: Quest for the Crown"), שהיה הראשון בסדרת משחקי מסע המלך.
במשחק זה השחקן משחק כדמות בשם גראהם, במסע להשבת שלושת האוצרות הקסומים של ממלכת דבנטרי (Daventry). במשחק זה שלט לראשונה השחקן בשלושה ממדים שהדמות יכולה לנוע בהם (על הקרקע ובנוסף לגובה על ידי טיפוס על קירות), והכל בצבע.
ההצלחה של המשחק (לאחר מכן הושק גם לפלטפורמות אחרות) דרבנה את הזוג לפתח סדרות נוספות בהן מופיע השם "קווסט" (Quest), שהפך למונח שגור בהתייחס למשחקי הרפתקאות ממוחשבים.
בשנים אלו שלטה סיירה בשוק עיצוב משחקי המחשב ופיתחה משחקים רבים שחלקם נחשבו להצלחה אדירה ואילו אחרים לניסיונות כושלים. סיירה יצאה בהצהרה כי היריב העיקרי שלה היא הטלוויזיה ומטרתה היא להציל את בני הנוער מלהיות "בטטות כורסא".
שנות ה-90

בתחילת שנות ה-90 החלה סיירה לרכוש חברות אחרות ובהן "דינמיקס" (Dynamix) ב-1990, "ברייטסטאר טכנולוגיות" (BrightStar Technology) ב-1992, "קוקטייל ויז'ן" (Coktel Vision) ב-1993 ו"אימפרשן גיימס" (Impressions Games) בשנת 1995. בהמשך קנתה עוד חברות נוספות.
בשנת 1991 החלה סיירה לספק שירות בשם The Sierra Network.  שירות זה היה שירות אינטרנטי עוד לפני המצאת ה-WWW (האינטרנט בתצורתו הנוכחית). השירות נתן מענה לגיימרים אשר חוו בעיות במהלך משחקים או כאלו אשר נתקלו בעיות טכניות בהפעלתם. בנוסף לכך, אנשים יכלו לשלוח אימיילים ביניהם ולשחק עם שחקנים מארצות שונות.
שירות זה נמכר לחברת AT&T בשנת 1994, ובשנת 1996 מכרה החברה את השירות ל-AOL.
בשנת 1994 עברה סיירה לוושינגטון כדי לפנות ללקוחות פוטנציאליים נוספים.
ביולי 1996 נמכרה סיירה ל-CUC International שמאוחר יותר התאחדה עם חברת HFS Incorporated.
באפריל 1998 הורשע נשיא חברת CUC ונשלח ל-10 שנים בכלא. בעקבות האירוע נמכרה שוב סיירה והפעם למשקיע צרפתי.
לאחר המכירה השנייה חולקה סיירה ל-5 קבוצות שונות:
סיירה אטרקציות (Sierra Attractions).
סיירה הבית (Sierra Home).
סיירה ספורט (Sierra Sport).
אולפני סיירה (Sierra Studios).
דינמיקס (Dynamix, a Sierra Company).
ב-22 בפברואר 1999 פרויקטים רבים של סיירה שהיו בפיתוח הופסקו בשל החלטת ההנהלה ועובדים רבים פוטרו.
במהלך אותה שנה חולקה סיירה שוב, הפעם ל-3 קבוצות Core Games, Sierra Sports and Casual Entertainment
תוצאותיו של מהלך זה גרמו לפיטורים של 105 עובדים נוספים.
בנוסף הפכה סיירה למפיצת משחקים של חברות עצמאיות במקום לעסוק בפיתוח בעצמה.
שנות ה-2000

בשנת 2002 השתנה שמה של סיירה ל-Sierra Entertainment אך היא הפסיקה לייצר משחקים ובמקום זאת הפיצה את כותריה או כותרי חברות הבת שלה דרך חברת בת להפצה בשם ויואנדי אוניברסל (Vivandi Universal).
בשנת 2008, חברת ויונדי יוניברסל, שבשנת 2006 התאחדה עם החברה אקטיוויז'ן (Activision) כדי ליצור את החברה אקטיוויז'ן בליזרד (Activision Blizzard), נסגרה והבעלות של חברת סיירה עברה לאקטיוויז'ן.